**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL SKAIDRIOS asmens sveikatos priežiūros įstaigOS VARDO SUTEIKIMO**

2020 m. kovo 26 d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministro 2015 m. sausio 26 d. įsakymo Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ 2 punktu ir atsižvelgdama į Šilutės rajono savivaldybės asmens sveikatos priežiūros įstaigų korupcijos indekso nustatymo komisijos, sudarytos Šilutės rajono savivaldybės mero 2020 m. vasario 17 d. potvarkiu Nr. M1-10 ,,Dėl asmens sveikatos priežiūros įstaigų korupcijos indekso nustatymo komisijos sudarymo“, 2020 m. kovo 12 d. posėdžio protokolą Nr. 1, Šilutės rajono savivaldybės taryban u s p r e n d ž i a:

1. Suteikti Skaidrios asmens sveikatos priežiūros įstaigos vardą viešajai įstaigai Šilutės ligoninei (korupcijos indeksas 112).

2. Suteikti Skaidrios asmens sveikatos priežiūros įstaigos vardą viešajai įstaigai Šilutės pirminės sveikatos priežiūros centrui (korupcijos indeksas 110).

Šis sprendimas gali būti skundžiamas Administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras Vytautas Laurinaitis

Dalia Rudienė

2020-03-

Arvydas Bielskis

2020-03-12

Vita Stulgienė

2020-03-12

Remigijus Rimkus

2020-03-10

Rengėja

Jūratė Bandzienė

2020-03-09

P:\Tarybos\_projektai\_2011-2019\2020 metai\kovo 26 d\KOR08VKJ.docx

**ŠILUTĖS RAJONO SAVIVALDYBĖS ADMINISTRACIJOS**

**VIEŠŲJŲ PASLAUGŲ SKYRIUS**

AIŠKINAMASIS RAŠTAS

**Dėl SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO**

2020 m. kovo d.

Šilutė

|  |
| --- |
| **1. Parengto projekto tikslai ir uždaviniai.** |
| Suteikti Skaidrios asmens sveikatos priežiūros įstaigos vardą VšĮ Šilutės ligoninei ir VšĮ Šilutės pirminės sveikatos priežiūros centrui. |
| **2. Kaip šiuo metu yra sureguliuoti projekte aptarti klausimai.** |
| Vadovaujantis Lietuvos Respublikos sveikatos priežiūros įstaigų įstatymo 15 2 straipsnio 2 dalimi, vienas iš viešųjų įstaigų, teikiančių asmens sveikatos priežiūros paslaugas, veiklos rezultatų vertinimo rodiklių yra įstaigoje taikomos kovos su korupcija priemonės. Rodiklio siektina reikšmė, patvirtinta Lietuvos Respublikos sveikatos apsaugos ministro 2019 m. birželio 20 d. įsakymu Nr. V-731 ,,Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinų reikšmių patvirtinimo“, yra numatyta siektina reikšmė ,,Suteiktas skaidrios asmens sveikatos priežiūros įstaigos vardas“.VšĮ Šilutės ligoninės ir VšĮ Šilutės pirminės sveikatos priežiūros centro korupcijos indekso nustatymo komisija, sudaryta Šilutės rajono savivaldybės mero 2020 m. vasario 17 d. mero potvarkiu Nr. M1-10 ,,Dėl asmens sveikatos priežiūros įstaigų korupcijos indekso nustatymo komisijos sudarymo“, vadovaudamiesi Skaidrios asmens sveikatos priežiūros įstaigos vardo suteikimo tvarkos aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 ,,Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“, 2020 m. vasario 26 d. įvertino VšĮ Šilutės ligoninę ir 2020 m. kovo 6 d. įvertino VšĮ Šilutės pirminės sveikatos priežiūros centrą pagal korupcijos indekso nustatymo kriterijus. 2020 m. kovo 12 d. darbo grupė posėdžio metu užpildžiusi Asmens sveikatos priežiūros įstaigų korupcijos indekso nustatymo kriterijų vertinimo protokolą. Pagal Skaidrios asmens sveikatos priežiūros įstaigos vardo suteikimo kriterijus VšĮ Šilutės ligoninė surinkusi 112 balų atitinka skaidrios asmens sveikatos priežiūros įstaigos vardui. VšĮ Šilutės PSPC surinkusi 110 atitinka skaidrios asmens sveikatos priežiūros įstaigos vardui. |
| **3. Kokių pozityvių rezultatų laukiama.** |
| Priėmus sprendimą, bus užtikrintas esamų teisės aktų įgyvendinimas. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.** |
| Nėra |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Nereikalingas. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Nėra |
| **8. Projekto autorius ar autorių grupė.** |
| Projektą rengė Viešųjų paslaugų skyriaus vyriausioji specialistė Jūratė Bandzienė |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** |
| Skaidrios asmens priežiūros įstaigų vardo suteikimas. |
| **10. Kiti, autorių nuomone, reikalingi pagrindimai ir paaiškinimai.** |
| Nėra. |

Viešųjų paslaugų skyriaus vyr. spec. mobilizacijai ir korupcijos prevencijai Jūratė Bandzienė